Inšpektori Slovenskej obchodnej inšpekcie (ďalej len SOI), začiatkom roka 2012 vykonali kontrolu dodržiavania zákona č. 22/2004 Z. z. o elektronickom obchode a zákona č. 108/2000 Z. z. o ochrane spotrebiteľa pri podomovom predaji a zásielkovom predaji (ďalej len zákon o podomovom predaji a zásielkovom predaji) a súlad podmienok zmlúv uzavretých na diaľku so všeobecne záväznými právnymi predpismi.

Predmetom kontroly bolo preverenie: oprávnenia k podnikaniu, povinnosti predávajúceho pred uzavretím zmluvy, informačných povinnosti predávajúceho (najneskôr v deň dodania tovaru alebo začatia poskytovania služby), informácií o odstúpení od zmluvy, zákaz predaja a zotrvačný predaj, z hľadiska dodržiavania zákona o podomovom predaji a zásielkovom predaji.

V rámci kontroly bol posudzovaný súlad zmlúv uzavretých na diaľku z hľadiska dodržiavania ustanovení § 52 - § 54 Občianskeho zákonníka (ďalej len OZ) - neprijateľné podmienky spotrebiteľských zmlúv, § 4 zákona č. 250/2007 Z. z. o ochrane spotrebiteľa v platnom znení (ďalej len zákon o ochrane spotrebiteľa) – ukladanie povinnosti bez právneho dôvodu, upieranie práva spotrebiteľa, konanie v rozpore s dobrými mravmi, § 5 zákona o ochrane spotrebiteľa – klamanie spotrebiteľa a § 7 až § 9 zákona o ochrane spotrebiteľa – nekalé obchodné praktiky. 

Spotrebiteľské zmluvy nesmú podľa § 53 OZ obsahovať ustanovenia, ktoré spôsobujú značnú nerovnováhu v právach a povinnostiach zmluvných strán v neprospech spotrebiteľa – neprijateľné podmienky. Zmluva uzavretá na diaľku je spotrebiteľskou zmluvou, ktorá je uzatvorená medzi podnikateľským subjektom a  spotrebiteľom, pričom spotrebiteľ má možnosť sa oboznámiť s obsahom zmluvy, ale nemá možnosť ovplyvniť jej obsah. 

Predávajúci nesmie spotrebiteľovi podľa § 4 zákona o ochrane spotrebiteľa ukladať povinnosť bez právneho dôvodu a upierať právo na výrobky a služby v bežnej kvalite, uplatnenie reklamácie, náhradu škody, vzdelávanie, informácie, ochranu svojho zdravia, bezpečnosti a ekonomických záujmov. 

Predávajúci nesmie konať v rozpore s dobrými mravmi. Konaním v rozpore s dobrými mravmi, podľa zákona o ochrane spotrebiteľa, sa rozumie najmä konanie, ktoré je v rozpore so vžitými tradíciami;  ktoré vykazuje zjavné znaky diskriminácie alebo vybočenia z pravidiel morálky, uznávanej pri predaji výrobku a poskytovaní služby, alebo môže privodiť ujmu spotrebiteľovi, pri nedodržaní dobromyseľnosti, čestnosti, zvyklosti a praxe, využíva najmä omyl, lesť, vyhrážku, výraznú nerovnosť zmluvných strán a porušovanie zmluvnej slobody. 

Zákaz klamania spotrebiteľa upravuje § 5 zákona o ochrane spotrebiteľa, podľa ktorého predávajúci nesmie klamať spotrebiteľa, najmä uvádzať nepravdivé, nedoložené, neúplné, nepresné, nejasné alebo dvojzmyselné údaje alebo zamlčať údaje o vlastnostiach výrobku alebo služby alebo o nákupných podmienkach. 

Nekalé obchodné praktiky sú zakázané podľa § 7 zákona o ochrane spotrebiteľa. Za nekalú obchodnú praktiku sa považuje najmä klamlivé konanie a klamlivé opomenutie konania (zapríčiňuje alebo môže zapríčiniť, že spotrebiteľ urobí rozhodnutie o obchodnej transakcii, ktoré by inak neurobil), ako aj agresívna obchodná praktika (používa obťažovanie, nátlak vrátane fyzickej sily alebo neprimeraný vplyv).

Výsledky kontroly

V rámci kontrolnej akcie inšpektori SOI vykonali kontrolu 135 subjektov - predávajúcich, pričom bolo prekontrolovaných 127 spotrebiteľských zmlúv. Nedostatky boli zistené u 121 subjektov, čo predstavuje 90 % z kontrolovaného počtu. 

Kontroly boli prerušené u 3 kontrolovaných subjektov z dôvodu marenia výkonu kontroly (2 prípady Bratislavský kraj - subjekty sa nenachádzali v miestach podnikania ani na uvedených adresách, preto boli na príslušné živnostenské úrady adresované výzvy o poskytnutie údajov. V 1 prípade Košický kraj - podnikateľ nerešpektoval predvolanie k šetreniu, preto aj z dôvodu opakujúcich sa podaní od spotrebiteľov, bol živnostenskému úradu postúpený návrh na odobratie oprávnenia k podnikateľskej činnosti). 

Pri kontrole preverovania oprávnenia k podnikaniu nedostatky neboli zistené.

Povinnosti predávajúceho pred uzavretím zmluvy 

Pri uzatváraní zmlúv na diaľku je predávajúci povinný spotrebiteľovi vytvoriť také podmienky, ktoré umožnia zistiť a opraviť chyby jeho úkonov na elektronickom zariadení ešte pred odoslaním objednávky. Predávajúci je povinný: preukázať spotrebiteľovi svoju totožnosť, trvalý pobyt a živnostenské oprávnenie; obchodné meno a sídlo, splniť informačnú povinnosť o predávanom tovare a poskytovanej službe; najmä opis, cenu, náklady na dodanie, platobné podmienky, minimálnu lehotu, na ktorú možno zmluvu uzavrieť, ak ide o zmluvu o predaji tovaru alebo o poskytnutí služby, ktoré sa dodávajú alebo vykonávajú nepretržite alebo opakovane, písomne informovať spotrebiteľa kde a akým spôsobom môže reklamovať vady tovaru alebo poskytnutej služby;  písomne upozorniť spotrebiteľa na jeho právo odstúpiť od zmluvy do siedmich pracovných dní a uviesť meno, adresu alebo názov a sídlo osoby, u ktorej môže toto právo uplatniť. Nesplnenie povinnosti pred uzavretím zmluvy bolo zistené v 85 prípadoch, napríklad: 
-	predávajúci na stránkach elektronického obchodu neuvádzali úplné údaje, informácie: označenie registra, ktorý ho zapísal, a číslo zápisu,  adresu elektronickej pošty, názov a adresu orgánu dozoru alebo dohľadu, ktorému činnosť poskytovateľa služieb podlieha, lehotu, počas ktorej je predávajúci viazaný svojou ponukou vrátane ceny;
-	predávajúci na stránkach elektronického obchodu neoznámili svoju totožnosť, trvalý pobyt a živnostenské oprávnenie, dodacie podmienky, platobné podmienky, poučenie o práve spotrebiteľa odstúpiť od zmluvy a lehotu, počas ktorej je predávajúci viazaný svojou ponukou vrátane ceny;

Informačné povinnosti predávajúceho 
(najneskôr v deň dodania tovaru alebo začatia poskytovania služby)

Pri uzatváraní zmlúv na diaľku, predávajúci je povinný spotrebiteľovi na elektronickom zariadení poskytnúť údaje, súvisiace so zápisom podnikateľa v registri, kontaktných údajov a názov adresu orgánu dozoru alebo dohľadu, ktorému činnosť podlieha. Predávajúci je povinný o predaji tovaru alebo o poskytnutí služby spotrebiteľovi vydať doklad, v ktorom uvedie druh tovaru alebo poskytnutej služby, ich cenu, obchodné meno, sídlo a poskytnúť spotrebiteľovi, najneskôr v deň dodania tovaru alebo začatia poskytovania služby, informácie o podmienkach a postupoch pri uplatňovaní práva na odstúpenie od zmluvy, vrátane lehoty alebo o nemožnosti odstúpenia. Nesplnenie informačných povinnosti, najneskôr v deň dodania tovaru alebo začatia poskytovania služby, bolo zistené v 106  prípadoch, napríklad:
-	predávajúci neuvádzali adresu, na ktorej je možné uplatniť reklamáciu a neuvádzali informácie o záruke a  o servisných službách;
-	predávajúci neuvádzali informácie o vrátení ceny zaplatenej za tovar najneskôr v lehote 15 dní odo dňa odstúpenia od zmluvy. 

Informácie o odstúpení od zmluvy

Pri zásielkovom predaji má spotrebiteľ právo, odstúpiť od zmluvy bez udania dôvodu do siedmich pracovných dní, odo dňa prevzatia tovaru alebo od uzavretia zmluvy o poskytnutí služby, ak predávajúci včas a riadne splnil informačné povinnosti, ktoré je povinný poskytnúť, najneskôr pri dodávke tovaru; alebo ak predávajúci splnil dodatočne informačné povinnosti, spotrebiteľ je oprávnený odstúpiť od zmluvy do 7 pracovných dní odo dňa splnenia informačných povinností (najneskôr však do 3 mesiacov od prevzatia tovaru alebo od uzavretia zmluvy o poskytnutí služby); alebo ak predávajúci nesplní informačné povinnosti ani dodatočne, spotrebiteľ je oprávnený odstúpiť od zmluvy do 3 mesiacov od prevzatia tovaru alebo od uzavretia zmluvy o poskytnutí služby. Po odstúpení spotrebiteľa od zmluvy je predávajúci povinný prevziať tovar späť alebo nepokračovať v poskytovaní služby a vrátiť spotrebiteľovi, najneskôr v lehote 15 dní odo dňa odstúpenia od zmluvy, cenu zaplatenú za tovar alebo za službu alebo preddavok, ktorý spotrebiteľ uhradil za tovar alebo za službu, vrátane nákladov, ktoré spotrebiteľ vynaložil v súvislosti s objednaním tovaru alebo služby. Nesplnenie informačných povinnosti o odstúpení od zmluvy bolo zistené v 68 prípadoch, napríklad:

-	predávajúci neposkytli informácie o podmienkach a postupoch pri uplatňovaní práva na odstúpenie od zmluvy, vrátane lehoty na odstúpenie od zmluvy, alebo o nemožnosti odstúpenia od zmluvy;
-	predávajúci pri odstúpení od zmluvy stanovili dlhšiu lehotu na vrátenie finančnej čiastky.

Zákaz predaja a zotrvačný predaj

Zmluvou uzavretou na diaľku sa nesmie predávať tovar alebo poskytovať služba, na ktorých predaj alebo poskytovanie bola predávajúcemu udelená koncesovaná živnosť, podľa osobitných predpisov a nesmie sa spotrebiteľovi dodať tovar alebo poskytnúť služba, ktoré si spotrebiteľ neobjednal, ak súčasne s dodávkou takého tovaru alebo s poskytnutím takej služby predávajúci žiada ich zaplatenie. 

Podľa zákona o ochrane spotrebiteľa sú nekalé obchodné praktiky zakázané, ak podstatne narušujú alebo môžu podstatne narušiť ekonomické správanie priemerného spotrebiteľa, vo vzťahu k výrobku alebo službe. 

Pri kontrolnej akcii bol u jedného predávajúceho (Trenčiansky kraj), zistený predaj tovaru bez obsahu tabaku určený na fajčenie, ktorý je formou podomového a zásielkového predaja zakázaný, v zmysle § 6 ods.1 písm e) zákona o ochrane nefajčiarov. 
Zotrvačný predaj nebol zistený.

Reklamačné konanie

Na vybavenie reklamácie výrobkov a služieb sa vzťahuje ustanovenie § 18 zákona o ochrane spotrebiteľa. Predávajúci je povinný poskytnúť spotrebiteľovi informáciu o záruke a o servisných službách, najneskôr v deň dodania tovaru alebo začatia poskytovania služby; predávajúci je povinný poskytnúť spotrebiteľovi adresu, na ktorej môže spotrebiteľ reklamovať vady tovaru alebo poskytnutej služby.

V rámci kontrolnej akcie bol preverený postup vybavovania reklamácií. Nedostatky boli zistené v  44 prípadoch, ktoré sa týkali: 
-	nevybavenia reklamácie v zákonnej lehote v 3 prípadoch, 
-	chýbajúci, resp. nesprávny reklamačný poriadok v 35 prípadoch, 
-	nevydávanie potvrdenia o prijatí, resp. vybavení reklamácie v 2 prípadoch, 
-	nevedenie evidencie o reklamáciách v 4 prípadoch. 
Pri kontrole boli zistené aj iné nedostatky napríklad: 
-	predávajúci  uvádzali:. zákazník sa zaväzuje uhradiť všetky náklady súvisiace s prípadným odstránením takejto závady, ktorá nebola kvalifikovaná ako záručná;
-	predávajúci uvádzali: pri neoprávnenej reklamácii je zákazník povinný uhradiť náklady vzniknuté riešením takejto reklamácie, v prípade neoprávnenej reklamácie bude zákazníkovi tovar vrátený až po uhradení nákladov na neoprávnenú reklamáciu;
-	predávajúci uvádzali: zákonná záručná doba je obecne 24 mesiacov (s výnimkou spotrebného materiálu kde je záručná doba max. 6 mesiacov). 

Zmluva uzavretá na diaľku

V rámci kontrolnej akcie bolo posúdených 127 zmlúv. Kontrolu zmlúv nebolo možné vykonať u  9 kontrolovaných subjektov, z dôvodu neexistencie obchodných podmienok (2 prípady Trnavský kraj, 1 prípad Trenčiansky kraj a 6 prípadov Banskobystrický kraj). Nedostatky boli zistené v 119 prípadoch, čo predstavuje 94 %. 

Kontrola obsahu zmluvných podmienok:

Nedostatky zistené pri dodržiavaní ustanovení OZ a zákona o ochrane spotrebiteľa:

a) § 52 - § 54 OZ – neprijateľné podmienky spotrebiteľských zmlúv

Spotrebiteľské zmluvy nesmú obsahovať ustanovenia, ktoré spôsobujú značnú nerovnováhu v právach a povinnostiach zmluvných strán v neprospech spotrebiteľa – neprijateľné podmienky. Neprijateľné podmienky boli zistené v 54 prípadoch. Súviseli s jednostrannou zmenou zmluvných podmienok bez súhlasu spotrebiteľa,  napríklad: 
-	predávajúci si vyhradili právo: v prípade, ak kupujúci zaplatí kúpnu cenu za dodanie tovaru vopred a predávajúci nemôže zabezpečiť dodanie tovaru a dôjde k zrušeniu zmluvy....je predávajúci povinný vrátiť kupujúcemu zaplatenú kúpnu cenu do 21 dní odo dňa zaslania potvrdzujúceho mailu o stornovaní objednávky kupujúcemu;
-	predávajúci si vyhradili právo: ak kupujúci tovar neprevezme do 7 dní po uplynutí lehoty v kúpnej zmluve alebo jednostranne predĺženej predávajúcim, je predávajúci oprávnený účtovať kupujúcemu skladné vo výške 17 EUR za každý deň uskladnenia.

b) § 4 zákona o ochrane spotrebiteľa – konanie v rozpore s dobrými mravmi, 
ukladanie povinnosti bez právneho dôvodu, upieranie práva spotrebiteľa 

Predávajúci nesmie spotrebiteľovi ukladať povinnosť bez právneho dôvodu a upierať právo na výrobky a služby v bežnej kvalite, uplatnenie reklamácie, náhradu škody, vzdelávanie, informácie, ochranu svojho zdravia, bezpečnosti a ekonomických záujmov. Predávajúci nesmie konať v rozpore s dobrými mravmi. V 127 kontrolovaných zmluvách bolo zistených 147 nedostatkov (zmluva obsahovala aj viac nedostatkov), napríklad: 
-	predávajúci uvádzal: matrace a doplnkový tovar sú určené osobitne pre jedného spotrebiteľa (z hygienických dôvodov) ... nemôže spotrebiteľ (ak sa predávajúci nedohodnú inak), odstúpiť od zmluvy...;
-	predávajúci si v rozpore so zaužívanou obchodnou praxou vymienil uhradenie celej sumy za výrobok vopred. Jednalo sa o zákazkové šitie na základe internetovej ponuky. Predávajúci následne výrobok zhotovil bez akéhokoľvek skúšania (podnety spotrebiteľov) na základe zadaných mier zákazníkmi. V prípade, že zhotovený výrobok spotrebiteľovi nesedel alebo nebol spokojný s prevedenou kvalitou, predávajúci využíval možnosť zo zákona, a spotrebiteľovi neumožnil odstúpiť od zmluvy (zhotovenie podľa osobitných požiadaviek) a rovnako nepreberal ani reklamácie.

c) § 5 zákona o ochrane spotrebiteľa - klamanie spotrebiteľa 

Zákaz klamania spotrebiteľa upravuje zákon o ochrane spotrebiteľa. Predávajúci nesmie klamať spotrebiteľa, najmä uvádzať nepravdivé, nedoložené, neúplné, nepresné, nejasné alebo dvojzmyselné údaje alebo zamlčať údaje o vlastnostiach výrobku alebo služby alebo o nákupných podmienkach. Nedostatky boli zistené v 52 prípadoch, napríklad:
-	   spotrebiteľ si objednal výrobok a v ten istý deň mu bolo doručené potvrdenie o objednávke. Po 10 dňoch, na žiadosť spotrebiteľa o stave jeho objednávky (dodacia doba bola 10 dní), predávajúca oznámila: ...niekde sa stala chyba, pretože žiadnu objednávku som zatiaľ nedostala... prišlo Vám potvrdenie objednávky, ak áno, ospravedlňujem sa za poruchu. Pretože objednávku na Vaše meno neregistrujem... V skutočnosti sa výrobok nedal na stránke objednať (informácia o tom, že web stránka je vo výstavbe - v znení: „E-shop vo výstavbe“, bola uvedená až po vykonaní objednávky zo strany spotrebiteľa);
-	predávajúci uvádzali: kupujúci, ktorý nekupuje tovar v rámci podnikateľskej činnosti, má zo zákona právo odstúpiť od kúpnej zmluvy do 7 dní od prevzatia tovaru.., čím predávajúci klamal spotrebiteľa uvedením neúplného a nepresného údaju.

d) § 7 - § 9 zákona o ochrane spotrebiteľa - nekalé obchodné praktiky 

Nekalé obchodné praktiky sú zakázané, pričom za nekalú obchodnú praktiku sa považuje najmä klamlivé konanie a klamlivé opomenutie konania (zapríčiňuje alebo môže zapríčiniť, že spotrebiteľ urobí rozhodnutie o obchodnej transakcii, ktoré by inak neurobil), ako aj agresívna obchodná praktika (používa obťažovanie, nátlak vrátane fyzickej sily alebo neprimeraný vplyv). Nedostatky boli zistené v 10 prípadoch, napríklad: 
-	predávajúci uvádzali: váha, rozmery a ostatné údaje o tovare obsiahnuté v katalógoch, prospektoch a iných písomnostiach predávajúceho umiestnenými na internetovej stránke elektronického obchodu predávajúceho sú nezáväznými údajmi, čím predávajúci porušil zákaz nekalej obchodnej praktiky klamlivým konaním, čo je v rozpore so zákonom o ochrane spotrebiteľa, nakoľko údaje o tovare patria medzi hlavné znaky výrobku potrebné pre kvalifikované rozhodnutie spotrebiteľa o obchodnej transakcii a poskytnutie nezáväzných informácií môže uviesť spotrebiteľa do omylu a zapríčiniť, že spotrebiteľ prijme rozhodnutie o obchodnej transakcii, ktoré by inak neurobil.
Komparácia výsledkov kontrol zmlúv na diaľku, 
vykonaných v roku 2010 a v roku 2012

V roku 2012 bola vykonávaná v poradí druhá komplexná kontrola predaja prostredníctvom internetu s celoslovenskou pôsobnosťou, zameraná na súlad podmienok zmlúv uzavretých na diaľku so všeobecne záväznými právnymi predpismi. 

V rámci prvej komplexnej kontroly (júl - september 2010; Pokyn 6/OOS/2010), inšpektori SOI vykonali kontrolu v 67 kontrolovaných prevádzkach. Nedostatky boli zistené v 61 prevádzkach, čo predstavuje 91 % z kontrolovaného počtu. Z celkového počtu 217 kontrolovaných zmlúv nedostatky boli zistené v 177 zmluvách, čo predstavuje 82 %.

V rámci druhej komplexnej kontroly (január – február 2012; Pokyn 1/OOS/2012), inšpektori SOI vykonali kontrolu v 135 kontrolovaných prevádzkach. Nedostatky zistili v 121 prevádzkach, čo predstavuje 90 % z kontrolovaného počtu. Z celkového počtu 127 kontrolovaných zmlúv, nedostatky boli zistené v 119 zmluvách, čo predstavuje (94 %). 
Poznámka: Z dôvodu marenia výkonu bola kontrola prerušená u 3 predávajúcich. Z dôvodu neexistencie obchodných podmienok, nebolo možné súlad zmlúv uzavretých na diaľku so všeobecne platnými právnymi predpismi vykonať u  9 predávajúcich..

V roku 2012 bolo prekontrolovaných o 68 subjektov viac, oproti roku 2010. Viaceré kontroly boli vykonané na základe spotrebiteľských podaní. Najviac nedostatkov bolo zistených pri nesplnení informačných povinnosti najneskôr v deň dodania tovaru alebo začatia poskytovania služby (nárast zo 70 prípadov na 106 prípadov; neprijateľných podmienkach spotrebiteľských zmlúv (nárast z 3 prípadov na 54 prípadov); konaním v rozpore s dobrými mravmi, ukladaním povinnosti bez právneho dôvodu a upieraním práva spotrebiteľa (nárast zo 123 prípadov na 147 prípadov), klamaním spotrebiteľa (nárast zo 42 prípadov na 52 prípadov) a nekalých obchodných praktík (nárast zo 6 prípadov na 10 prípadov).

Graf: Počet kontrolovaných zmlúv a počet zistených nedostatkov -
           - porovnanie výsledkov kontrolnej akcie v roku 2010 a v roku 2012

Počet zmlúv a počet nedostatkov 2010

0

100

200

300

400

BA

TT

NR

TN

ZA

BB

PO

KE

Počet zmlúv 2010

Počet nedostatkov 2010

  
Opatrenia na nápravu

V prípade zistenia, že obchodné podmienky boli v rozpore so všeobecne záväznými právnymi predpismi, inšpektori SOI nariadili kontrolovanému subjektu vykonať opatrenia na odstránenie  zistených nedostatkov, t. j. uviesť obchodné podmienky do súladu so všeobecne záväznými právnymi predpismi.  V roku 2012 bolo pri kontrolnej akcii vydaných 393 záväzných pokynov,  čo je o 332 záväzných pokynov viac, oproti roku 2010. 

V prípade zistenia, že podmienky zmlúv uzavretých na diaľku vykazovali znaky nekalej obchodnej praktiky, inšpektoráty SOI vydali predbežné opatrenie na zákaz nekalej obchodnej praktiky. V roku 2012 bolo pri kontrolnej akcii vydaných 5 predbežných opatrení na zákaz nekalej obchodnej praktiky (v roku 2010 bolo vydané jedno). 

Záväzné pokyny predávajúci splnili v 306 prípadoch, čím uviedli podmienky zmlúv do súladu so všeobecne záväznými právnymi predpismi. Pri kontrolnej akcii v roku 2012 bolo vykonaných 96 následných kontrol (v roku 2010 následných kontrol bolo 9).

Pri nesplnení záväzných pokynov,  pri kontrolnej akcii v roku 2012, bolo inšpektorátmi SOI začaté správne konanie o uložení postihu v 54 prípadoch. V ďalších 52 prípadoch bude o začatí správneho konania rozhodnuté v najbližšom období. 

Tabuľka: Opatrenia na odstránenie zistených nedostatkov 
                  - porovnanie počtu vydaných opatrení pri kontrolnej akcii v roku 2010 a v roku 2012

	Záväzné pokyny
	Kontrola plnenia uložených opatrení	Správne konanie	Zákaz nekalej obchodnej praktiky	
	vydané	splnené		začaté	bude začaté		
ROK 2010	61	52	9	9	-	1	
ROK 2012	393	306	96	54	52	5	

Druhá komplexná kontrola preverovania všeobecných obchodných podmienok predaja prostredníctvom internetu s celoslovenskou pôsobnosťou  prebiehala v troch fázach: 

-	1. fáza kontroly - výber subjektov + predbežná kontrola obchodných podmienok;
-	2. fáza kontroly - predloženie podkladov ku kontrole a ich zhodnotenie;
-	3. fáza kontroly - uloženie opatrení na nápravu;

a poukázala na pretrvávajúce nedostatky dodržiavania zákona o elektronickom obchode, dodržiavanie zákona o ochrane spotrebiteľa, dodržiavania zákona o ochrane spotrebiteľa pri podomovom predaji a zásielkovom predaji a  dodržiavania ustanovení OZ - neprijateľných podmienok spotrebiteľských zmlúv. 

Na negatívnych výsledkoch kontroly sa najčastejšie podieľali zistenia, ktoré sa týkali nesplnenia povinnosti predávajúceho pred uzavretím zmluvy (85 prípadov), nesplnenia informačných povinnosti predávajúceho najneskôr v deň dodania tovaru alebo začatia poskytovania služby (106 prípadov), poskytovania nesprávnych informácií o odstúpení od zmluvy (68 prípadov) a konania v rozpore s dobrými mravmi, ukladania povinnosti bez právneho dôvodu a upierania práva spotrebiteľa (147 prípadov – opakovaný výskyt nedostatkov).

Účinnosť pravidelne vykonávaných kontrol dodržiavania zákona o ochrane spotrebiteľa pri vybavovaní reklamácií bola potvrdená zistením menšieho počtu nedostatkov (44). 

Záver

Obchodovanie prostredníctvom internetu predstavuje perspektívnu oblasť uzatvárania spotrebiteľských zmlúv na národnej aj medzinárodnej úrovni. 

Nakupovanie z  pohodlia domova, porovnávanie cien, porovnávanie vlastnosti výrobkov alebo služieb, je zo strany spotrebiteľov stále viac preferovanejšie, čo dokazuje počet spotrebiteľských podaní. 

V súčasnosti SOI zaznamenala vysoký nárast predaja výrobkov a poskytovania služieb, s jedno alebo viac úrovňovým sieťovým predajom - prostredníctvom zľavových portálov. 

Uzatváranie zmlúv na diaľku má svoje pravidlá, ktoré musia byť dodržiavané a napriek tomu, že posudzovanie súladu podmienok zmlúv uzavretých na diaľku patrí medzi náročnejšie kontroly a vyžaduje dlhšie časové obdobie na dôsledné overovanie obchodných podmienok so všeobecne záväznými právnymi predpismi, v záujme verejnoprávnej ochrany spotrebiteľov je nevyhnutné, aby SOI kontinuálne v kontrolách pokračovala.
Na základe nespočetného množstva informácií uverejnených na internete, má každý spotrebiteľ možnosť, pred rozhodnutím objednať si tovar alebo službu formou zmluvy na diaľku: 
-	overiť adresu a sídlo predajcu (POZOR: prenajímateľ domény s koncovkou „.sk“, môže byť aj zo zahraničia);
-	prečítať všeobecné obchodné podmienky predajcu; 
-	uprednostniť možnosť platby dobierkou alebo platby pri osobnom odbere,
-	veľmi dôsledne zvážiť platbu vopred pri neoverenom predajcovi;
-	vyhľadať referencie o predajcovi a jeho serióznosti napríklad z diskusného fóra,
-	prečítať názory a skúsenosti iných spotrebiteľov na predajcu;

Zhromaždením a vyhodnotením uvedených informácií môže spotrebiteľ  rozlíšiť rizikových – nečestných predajcov, od predajcov, ktorí si zaslúžia dôveru.

Príloha:
Výsledky komplexnej kontroly zmlúv na diaľku v roku 2012 podľa krajov 
s porovnaním výsledkov kontroly vykonanej v roku 2010
	BA	TT	NR	TN	ZA	BB	PO	KE	2012	2010	
Počet  kontrolovaných subjektov  	
13	
12	
23	
15	
17	
23	
11	
21	
135	
67	
Počet subjektov s nedostatkami	8	10	23	14	17	17	11	21	121	61	
Kontrola prerušená/neukončená	2	2	0	1	0	6	0	1	12	4	
Nedostatky v reklamačnom konaní (všetky) 	
4	
9	
10	
3	
6	
4	
1	
  7	
44	
40	
Špecifikácia nedostatkov v reklamačnom konaní: 	
-	
-	
-	
-	
-	
-	
-	
-	
-	
-	
-  reklamácie nevybavené v zákonnej lehote	
0	
0	
1	
0	
0	
1	
0	
1	
3	
7	
- reklamácie uplatnené do 12  mesiacov od kúpy a zamietnuté bez odborného posúdenia	
0	
0	
0	
0	
0	
0	
0	
0	
0	
5	
- reklamácie uplatnené do 12 mesiacov od kúpy a zamietnuté na základe odborného posúdenia nekompetentnou osobou	
0	
0	
0	
0	
0	
0	
0	
0	
0	
1	
- reklamačný poriadok chýba, nemá správne náležitosti	
4	
9	
7	
2	
6	
2	
1	
4	
35	
19	
- nevydávanie potvrdenia o prijatí, resp. vybavení reklamácie	
0	
0	
1	
0	
0	
0	
0	
1	
2	
3	
- neuvádzanie, komu môže spotrebiteľ dať posúdiť zamietnutú
reklamáciu, uplatnenú po 12 mesiacoch od kúpy	

0	

0	

0	

0	

0	

0	

0	

0	

0	

2	
- nevedenie evidencie o reklamáciách	
0	
0	
1	
1	
0	
1	
0	
1	
4	
3	
Počet kontrolovaných zmlúv  	11	 10	24	14	21	17	11	19	127	217	
Počet zmlúv s nedostatkami	8	10	24	13	20	15	11	18	119	177	
Špecifikácia nedostatkov zmlúv 	-	-	-	-	-	-	-	-		-	
- nesplnenie povinnosti predávajúceho pred uzavretím zmluvy	
3	
10	
5	
12	
16	
18	
2	
19	
85	
123	
- nesplnenie informačných povinnosti (najneskôr v deň dodania tovaru alebo začatia poskytovania služby)	
0	
10	
0	
1	
17	
58	
11	
9	
106	
70	
- chýbajúce informácie o odstúpení od zmluvy	
2	
10	
11	
3	
4	
24	
2	
12	
68	
90	
- nerešpektovanie zákazu predaja a zotrvačný predaj	
0	
0	
0	
1	
0	
0	
0	
0	
1	
4	
- §52 - §54 OZ – neprijateľné podmienky spotrebiteľských zmlúv	
0	
3	
0	
12	
7	
2	
11	
19	
54	
3	
- §4 zákona 250/2007 Z.z.– konanie v rozpore s dobrými mravmi, ukladanie povinnosti bez právneho dôvodu, upieranie práva spotrebiteľa	

10	

10	

25	

27	

13	

12	

21	

29	

147	

123	
- §5 zákona č.250/2007 Z.z.- klamanie spotrebiteľa	
1	
7	
16	
6	
10	
1	
2	
9	
52	
42	
-  §7 - §9 zákona č. 250/2007 Z.z.- nekalé obchodné praktiky	
0	
0	
0	
2	
7	
0	
1	
0	
10	
6